नयी दिल्ली : बाहरी दिल्ली में आम आदमी पार्टी के एक नेता की बेरहमी से हत्या कर दी गयी है. बेगम बिहार इलाके में आप नेता की गर्दन औरप्राइवेटपार्ट कटा शव मिला है. जानकारी के मुताबिक आप नेता धीरेंद्र ईश्वर का शव सोमवार सुबह घर से कुछ दूरी पर झाड़ियों में मिली है. आप नेता के शव की हालत देखकर साफ है कि उनकी हत्या बेहद निर्ममता से की गयी है. पुलिस फिलहाल इस मामले की जांच कर रही है.



कल रात से गायब थे आप नेता

बेगम बिहार में 32वर्षीय अाप नेता धीरेंद्र ईश्वर कल रात से ही गायब थे. जानकारी के मुताबिक धीरेंद्र का परिवार बेगम बिहार में रहता है. वह खुद मसाज का काम करते थे. उनकी गर्दन व प्राइवेट पार्ट कटा होने से पुलिस को शक है कि हत्या की वजह अवैध संबंध हो सकता है. फिलहाल पुलिस हर बिंदुओं पर जांच कर रही है. दिल्ली के मुख्यमंत्री अरविंद केजरीवाल ने 12:30 बजे उनके घर जाने की जानकारी ट्वीट करके दी है. वहीं, आप के प्रदेश संयोजक दिलीप पांडेय ने धीरेंद्र को पार्टी की पूर्वांचल विंग को जिला अध्यक्ष और सक्रिय कार्यकार्ता बताते हुए उनकी हत्या पर गहरा दुख प्रकट किया है.



15 दिन पहले बेगमपुर में शिफ्ट हुए थे धीरेंद्र

जानकारी के मुताबिक धीरेंद्र पहले रोहिणी में रहते थे और अभी 15 दिन पहले ही परिवार समेत बेगमपुर में शिफ्ट हुए थे. उनके परिवार में पत्नी, दो साल की बेटी और एक बड़ा भाई है. मीडिया रिपोट्स के मुताबिक आप नेता की पत्नी ने कहा पार्टी कार्यकर्ता उन्हें लेने रविवार शाम आए थे. बताया था कि नांगलोई में पार्टी मीटिंग है.

